Nafarroako Parlamentuko Mahaiak, 2020ko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, genero-indarkeriaren aurkako Estatu Itunetik heldu diren aparteko funtsei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarzak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko lehendakariak urriaren 22ko Osoko Bilkuran ahoz erantzun dezan:

Iragan maiatzaren 4an, Lehendakaritzako, Berdintasuneko, Funtzio Publikoko eta Barneko kontseilariak legegintzaldi honetan bigarren aldiz parte hartu zuen Berdintasunaren Konferentzia Sektorialean, eta balorazio positiboa egin zuen “Berdintasun Ministerioak konpromisoa hartu duelako Nafarroak Genero-indarkeriaren aurkako Estatu-ituneko aparteko funtsak jaso ahal izan ditzan”.

Bost hilabete igaro dira-eta, Gobernuko lehendakariari galdetzen diogu ea zertan diren Foru Ogasunaren eta Ogasun Ministerioaren arteko negoziazioak, funts horiek baliatu ahal izateari begira.

Iruñean, 2020ko urriaren 14an

Foru parlamentaria: Ainhoa Aznárez Igarza